Sir Gawain e o Cabaleiro Verde

miniatura|dereita|Manuscrito orixinal.
***Sir Gawain e o Cabaleiro Verde*** é un romance métrico de finais do século XIV escrito nun único manuscrito, que tamén contén outras tres obras de orientación máis cristiá. Os catro poemas están nun dialecto común, a variedade dialectal dos Midlands do noroeste do inglés medio. Así e todo, o tema central da historia de *Sir Gawain e o Cabaleiro Verde* é máis antigo e comprende moitos elementos, sendo o principal o tema da decapitación, central na mitoloxía celta, mais tamén inclúe elementos do seu tempo, sendo o máis importante o da peste negra.
O manuscrito Cotton Nero A.x está no Museo Británico. A primeira edición moderna foi publicada por J. R. R. Tolkien e E. V. Gordon en 1925.
## O poeta 
miniatura|230px|Sir Gauvain e o Cabaleiro Verde
As outras tres pezas encontradas xunto con *Gawain*, a pesar de que non están tituladas, chegaron a ser coñecidas como *Perla*, *Paciencia* e *Limpeza* (alternativamente *Pureza*). Considerase que o manuscrito Cotton é unha copia manuscrita e non o orixinal. Por tanto, non hai ningunha proba explícita que indique que os catros poemas foron escritos polo mesmo poeta. Con todo, tras realizar unha análise comparativa do dialecto e da forma dos versos, chegouse a unha aceptación xeral de que os catros poemas son do mesmo autor, coñecido como o poeta Perla ou o poeta Gawain. Aínda que o nome deste poeta é descoñecido, dunha lectura detallada dos seus traballos chégase a coñecer algo sobre a persoa. Tolkien, na introdución ás súas traducións póstumas, escribe
:Foi un home de mente seria e devota, pero non sen humor; tiña interese e algún coñecemento en teoloxía, mais un coñecemento afeccionado, en lugar de profesional; sabía latín e francés e estaba bastante formado en libros franceses, tanto románticos como instrutivos; pero o seu fogar estaba nos Midlands Occidentais de Inglaterra; isto mostra a súa linguaxe, e a súa métrica, e a súa escenificación.

O manuscrito datouse cerca do ano 1400 e crese que o poeta floreceu pouco tempo antes, sendo, por tanto, contemporáneo de Chaucer, aínda que estaba lonxe del en case calquera outro aspecto. Antes de que o manuscrito pasase a ser unha posesión de Robert Cotton, encontrou un lugar na libraría de Henry Savile de Bank en Yorkshire, que viviu de 1568 a 1617. Nada se sabe do manuscrito ou do seu autor antes disto.

A pesar de existir menos unanimidade, o poeta Perla pode que tamén escribise o poema aliterativo *San Erkenwald*, o cal se compuxo probabelmente en 1386, aínda que moitos estudosos opinan que isto non é así.
## Adaptacións Modernas 
### Libros 
John Ronald Ruel Tolkien e **Eric Valentine Gordon** publicaron unha edición académica do texto de *Sir Gawain e o Cabaleiro Verde* en 1925. Unha segunda edición deste texto realizouna **Norman Davis** en 1967. Este libro con texto en inglés medio con extensas notas de investigación é frecuentemente confundido cunha tradución ao inglés moderno preparada por *Tolkien* publicada xunto coas traducións de Pearl e Sir Orfeo. Moitas edicións desta última obra, publicada por primeira vez en 1975, nomean a *Tolkien* como autor e non como tradutor da obra. Por tanto, é común que se cite erroneamente a *Tolkien* como o autor orixinal da obra. Máis recentemente, **Simon Armitage** chamou a atención dos medios nos Estados Unidos e no Reino Unido coa súa tradución do poema publicado en 2007. 
### Ópera 
*Sir Gawain e o Cabaleiro Verde* adaptouna como ópera en 1978 o compositor **Richard Blackford** por encarga da aldea de *Blewbury*, en *Oxforshire*. O libreto da adaptación foi escrito polos fillos do novelista **John Emlyn Edwards**. A ópera en seis escenas gravouna a DECCA entre marzo e xuño e publicada por ARGO Label en novembro de 1979. *Sir Gawain e o Cabaleiro Verde* tamén a adaptou Harrison Birtwistle na ópera titulada *Gawain*, estreada en 1991. A ópera de *Birtwistle* foi louvada por manter a complexidade do poema e por traducir a lírica en forma musical. Outra adaptación en ópera foi *Gwyneth e o Cabaleiro Verde* de **Lynne Plowman**, estreada en 2002. Nesta ópera Sir Gawain só é un elemento secundario, pois a historia está enfocada en Gwyneth -a escudeira de Gawain-, quen desexa converterse en cabaleiro. A versión de *Plowman* foi louvada pola súa accesibilidade, xa que está enfocada a meniños e público familiar (mais tamén se critica dela que use inglés moderno e sermóns).
### Cine e Televisión 
O poema adaptouse ao cine en dúas ocasións: 
* A primeira cinta foi *Gawain e o Cabaleiro Verde* de 1973, dirixida por **Stephen Weeks** e con **Murray Head** como *Sir Gawain* e Nigel Green como o *Cabaleiro Verde*. Esta versión foi criticada por desviar a trama da historia. Un exemplo deste desvío é a aventura que ten Sir Gawain entre o momento que deixa Camelot e o momento en que chega ao castelo de Bertilak, que non aparece no poema. Ademais Bertilak e o Cabaleiro Verde non teñen conexión ningunha no poema.
* O seguinte filme foi *A espada do valente*: A lenda de Sir Gawain e o Cabaleiro Verde de 1984, dirixida por **Stephen Weeks** con '''Miles O'Keeffe'* como *Sir Gawain* e Sean Connery como o *Cabaleiro Verde*.

Para televisión realizáronse dúas adaptacións: *Gawain e o Cabaleiro Verde* (1991) e a serie animada *Sir Gawain e o Cabaleiro Verde* (2002).
## Véxase tamén
### Bibliografía 
* *Sir Gawain e o cabaleiro verde*, tradución ao galego e prólogo de Jorge L. Bueno Alonso, Cangas do Morrazo: Rinoceronte Editora, 2013
* *Sir Gawain y el caballero verde*, Tradución ao español de Francisco Torres Oliver, prólogo, Luis Alberto de Cuenca, epílogo e notas, Jacobo F.J. Stuart, Madrid: Siruela, 1998
* *El Reflejo de Arturo'', de F. Rusell-Ocas
### Ligazóns externas 
Texto Online 
* Sir Gawain e o Cabaleiro Verde O poema en Inglés Medio
* Sir Gawain e o Cabaleiro Verde Texto do poema en Archive.org
* Sir Gawain e o Cabaleiro Verde Varias versións libres do poema en LibriVox
* Sir Gawain e o Cabaleiro Verde  Edición de John Ronald Ruel Tolkien e Eric Valentine Gordon
Información xeral
* O Poeta Perla da Universidade de Calgary
* O Proxecto Camelot  Información de Sir Gawain
* Sir Gawain e o Cabaleiro Verde Análise do poema
* Sir Gawain e o Cabaleiro Verde Antoloxía sobre Literatura Inglesa